محمد باقر مجلسی

محمد باقر بن محمد تقی بن المقصود علی المجلسی (پیدائش: 1627ء— وفات: 29 مارچ 1699ء) المعروف علامۂ مجلسی یا مجلسی دوم عالم اسلام کے مشہور ترین علما، فقہا اور محدثین میں سے ہیں۔ وہ صفوی دور کے با اثر شیعہ حکام میں شمار ہوتے تھے اور مشہورِ عالَم کتابِ حدیث بحار الانوار کے مؤلف ہیں۔

ولادت اور نسب 
علامہ مجلسی سنہ 1237 ہجری میں اصفہان میں پیدا ہوئے۔ ان کی صفوی سلطنت کے دور میں اور شاہ عباس اول کی بادشاہت کے آخری سال میں ہوئی۔ ان کے والد علامہ محمد تقی مجلسی (مجلسی اول)، ہیں جو اپنے زمانے کے نامور اکابرین اور مجتہدین میں سے تھے اور ان کی والدہ صدر الدین محمد عاشوری قمی کی بیٹی اور علم و فضیلت کے خاندان سے تعلق رکھتی ہیں۔

زوجات اور اولاد 
کہا گیا ہے کہ ان کی تین زوجات تھیں جن سے وہ 4 بیٹے اور پانچ بیٹیوں کے باپ بنے۔

تصنیفات 
ان کے مشہور ترین اساتذہ میں ملا صالح مازندرانی، ملا محسن فیض کاشانی، سید علی خان مدنی اور ملا خلیل قزوینی اور ان کے مشہور ترین شاگردوں میں میرزا عبداللہ افندی اصفہانی، سید نعمت اللہ جزائری، شیخ عبداللہ بحرانی، محمد بن علی اردبیلی، میرزا محمد مشہدی، میر محمدحسین خاتون آبادی اور سید ابوالقاسم خوانساری، شامل ہیں۔ مجلسی نے متعدد کتب تالیف کی ہیں جن میں بحارالانوار، مرآة العقول، حق الیقین، زاد المعاد، تحفۃ الزائر، عین الحیات، حیاة القلوب، جلا العیون، حلیۃ المتقین وغیرہ شامل ہیں۔

حوالہ جات 

1627ء کی پیدائشیں
1699ء کی وفیات
اصفہان کی شخصیات
ایرانی شیعہ
سترہویں صدی کی ایرانی شخصیات
سترہویں صدی کے اسلامی مسلم علما
سنی اسلام کے نقاد
شیعہ علما
صفوی سلطنت کی شخصیات
مدونین حدیث
 اصفہان میں وفات پانے والی شخصیات
 اصفہان میں پیدا ہونے والی شخصیات